Diari Oficial de la Generalitat Valenciana


Sumari del DOGV 3765, del 06-06-2000 (2000/4564)

DECRET 80/2000, de 30 de maig, del Govern Valencià, pel qual s'accepta la cessió gratuïta de la propietat del solar de 14.300 metres quadrats de superfície, situat a Benidorm, partida del Salt de l'Aigua, destinat a la construcció d'un centre d'Ensenyament Secundari, realitzada per l'ajuntament d'aquest municipi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3765

Data del DOGV
:   06-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4564


Data del document
:   30-05-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Benidorm
    * propietat immobiliària
    * cultura regional

DECRET 80/2000, de 30 de maig, del Govern Valencià, pel qual s'accepta la cessió gratuïta de la propietat del solar de 14.300 metres quadrats de superfície, situat a Benidorm, partida del Salt de l'Aigua, destinat a la construcció d'un centre d'Ensenyament Secundari, realitzada per l'ajuntament d'aquest municipi. [2000/A4564]
  
L'Ajuntament de Benidorm, en la sessió plenària realitzada el dia 31 d'octubre de 1992, acordà la cessió gratuïta a la Generalitat Valenciana de la propietat del solar de 14.300 metres quadrats de superfície, situat en la partida del Salt de l'Aigua.
  
A proposta de la Conselleria de Cultura, Educació i Ciència, s'iniciaren els tràmits legals oportuns per a la formalització de la cessió i acceptació gratuïta del solar.
  
La cessió es realitza amb la finalitat de destinar l'immoble a la construcció d'un centre d'Ensenyament Secundari.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana, estableix que la Generalitat Valenciana podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia, Hisenda i Ocupació, i amb la deliberació prèvia del Govern Valencià, en la reunió del dia 30 de maig de 2000,
  
DECRETE
  
Article 1
  
S'accepta la cessió gratuïta realitzada per l'Ajuntament de Benidorm, de la propietat del solar de 14.300 metres quadrats de superfície, situat en la partida del Salt de l'Aigua, que confronta: nord, amb terrenys de titularitat pública municipal, sobre els quals s'ha constituït servitud a favor d'Iberdrola, SA, els quals la separen de l'institut de Batxillerat Unificat Polivalent, número 2, Bernat de Sarrià; sud, terrenys de María Ángeles Martínez Lluch i vial en projecte; est, vial en projecte i terrenys de María Ángeles Martínez Lluch, i oest, vial en projecte i terreny municipal destinat a l'esmentada servitud de pas a favor d'Iberdrola, SA, que la separen del sòl destinat a l'ampliació de l'institut número 2.
  
S'haurà de segregar de la finca número 19.833 de 27.273 metres quadrats de superfície, inscrita en el Registre de la Propietat de Benidorm número 2, al tom 734, llibre 238, foli 167, inscripció primera.
  
Referència cadastral: 1015402YH5711N.
  
Article 2
  
La cessió gratuïta realitzada per l'Ajuntament de Benidorm s'efectua amb la condició de destinar el solar a la construcció d'un centre d'Ensenyament Secundari, i amb els compromisos de l'ajuntament cedent, que es recullen en el punt segon de l'acord plenari de data 31 d'octubre de 1992.
  
Article 3
  
Elevar a escriptura pública la cessió i acceptació del solar; totes les despeses d'aquesta seran a càrrec de la Generalitat Valenciana.
  
Article 4
  
El solar acceptat s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa aquest decret.
  
València, 30 de maig de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET